西州院
作者：元稹
朝代：唐

paragraphs: 自入西州院，唯見東川城。
今夜城頭月，非暗又非明。
文案牀席滿，卷舒贓罪名。
慘悽且煩勌，棄之階下行。
悵望天廻轉，動搖萬里情。
參辰次第出，牛女顛倒傾。
況此風中柳，枝條千萬莖。
到來籬下筍，亦已長短生。
感愴正多緒，鵶鵶相喚驚。
牆上杜鵑鳥，又作思歸鳴。
以彼撩亂思，吟爲幽怨聲。
吟罷終不寢，鼕鼕復鐺鐺。